als_Latn dik_Latn sag_Latn
AMC (Albanian Mobile Communication) ia jep këtë garanci të Garanci pa Limit Kohor personit i cili ka blerë produktin (tet) e ofruara nga AMC-ja që përfshihet (en) në pakot për shitje (“Produkti”). AMC-ja ju garanton se gjatë gjithe periudhës së garancisë, AMC apo një kompani e autorizuar për servis nga AMC-ja, do të riparojë falas brenda një periudhe kohore të arsyeshme defektet që vijnë nga proçesi i prodhimit, dhe në se AMC e konsideron të arsyeshme sipas gjykimit të saj, mund ta zëvendësojë Produktin në përputhje me këtë Garanci pa Limit Kohor (përveçse në rastet kur kërkohet ndryshe nga ligji). Kjo Garanci pa Limit Kohor është e vlefshme dhe e zbatueshme vetëm në territorin e Republikës së Shqipërisë.
Afati i garancisë
Afati i garancisë fillon në momentin kur Produkti është blerë fillimisht nga përdoruesi i parë fundor. Produkti mund të përbëhet nga disa pjesë të ndryshme, të cilat mund të mblulohen nga afate të ndryshme garancie (këtu e në vijim referuar si “Afati i Garancisë”). Afatet e ndryshme të garancisë janë:
a. Garanci pa Limit Kohor për Produktin përveç pjesëve që konsumohen dhe aksesorëve në pikat (b) dhe (c) më poshtë:
b. Gjashtë muaj (6) për pjesët e mëposhtme që konsumohen dhe për aksesorët: bateri, karikues, mbajtës aparati, kufje, kabllo dhe kapakë; dhe
c. Nëntëdhjetë ditë (90) për median me të cilin ofrohet çfarëdolloj software-i; p.sh. CD – rom, karta e memories.
Afati i Garancisë do te ndërpritet në rastet e rishitjes së njëpasnjëshme, riparimit ne servise të paautorizuara nga AMC-ja ose ndërrimit të Produktit. Si të përfitoni shërbimin e garancisë.
Nëse doni të paraqisni një kërkesë për Garanci pa Limit Kohor, duhet të paraqiteni pranë pikave të shitjeve te AMC-së dhe nëse është e nevojshme, kthejeni Produktin në pikat e shitjeve të AMC-së apo vendin e përcaktuar për servis nga AMC. Informacionin lidhur me serviset e autorizuara nga AMC mund ta gjeni në faqen zyrtare të internetit të AMC-së.
Kur përgatisni një kërkesë për Garancinë e Garanci pa Limit Kohor ju duhet të paraqisni: a) fleten e Garancia pa Limit Kohor, b) produktin, c) faturën origjinale dhe të pakorrigjuar të blerjes, ku janë shënuar në mënyrë precize emri dhe adresa e shitësit si dhe data dhe vendi ku është blerë produkti.
Çfarë nuk përfshihet?
1. Kjo Garanci pa Limit Kohor nuk është e vlefshme për produktet pjesë e grupit “Këndi 3G”.
2.Kjo Garanci pa Limit Kohor nuk mbulon manualët e përdoruesit apo cilindo soﬅware, rregullimet, përmbajtjen, të dhënat ose linket qofshin ato të përfshira/shkarkuara në Produkt, pa marrë parasysh nëse janë përfshirë gjatë instalimit, montimit, transportimit ose në çfarëdolloj momenti gjatë zinxhirit të dorëzimit ose të përfituar nga ju në çfarëdolloj mënyre tjetër. Në masën e lejuar nga legjislacioni shqipëtar në fuqi. AMC-ja nuk garanton se çdo sofware i Produktit do t’iu përgjigjet kërkesave tuaja, se do të funksionojë në kombinim me çfarëdolloj aplikimesh të hardëare-ve apo sofware-ve të ofruara nga një palë e tretë, se funksionimi i soﬅware-it nuk do të ndërpritet ose do të jetë pa asnjë gabim dhe se defektet në soﬅware janë të riparueshme apo do të riparohen.
3. Kjo Garanci pa Limit Kohor nuk mbulon a) konsumimin normal të materialit (duke përfshirë pa kufizime konsumin e lenteve fotografike, baterive ose ekraneve), b) shpenzimet e transportit, c) defekte të shkaktuara nga përdorimi i keq (përfshirë pa kufizime defekte të shkaktuara nga objekte të mprehta, përkulja, shtypja ose rrëzimi, etj.), ç) defekte ose dëme të shkaktuara nga përdorimi i gabuar i Produktit, përfshirë dhe përdorimin në kundërshtim me udhëzimet e dhëna nga AMC-ja (p.sh.siç jepet në Manualin për Përdorimin e Produktit) dhe/ose veprime të tjera jashtë kontrollit të arsyeshëm të AMC-së.
4. Kjo Garanci pa Limit Kohor nuk mbulon defekte apo defekte të supozuara të shkaktuara nga fakti se Produkti është përdorur me ose është lidhur me një produkt, aksesor, soﬅware dhe/ose shërbime të cilat nuk janë prodhuar, ofruar apo autorizuar nga AMC-ja, ose që janë përdorur për diçka tjetër dhe jo për për çka janë destinuar. Defektet mund të shkaktohen nga viruse si rrjedhojë e aksesit të paautorizuar nga ana juaj apo e personave të tretë në shërbime, llogaritë e tjera, sistemet apo rrjetet kompjuterike. Aksesi i paautorizuar mund të kryhet nëpërmjet hackersa-ve, zbulimit të fjalëkalimeve ose nëpërmjet mjeteve të tjera të ndryshme.
5. Kjo Garanci pa Limit Kohor nuk mbulon defekte të shkaktuara nga fakti se bateria ka pësuar qark të shkurtër, ose nga fakti se izoluesit e baterisë janë thyer apo tregojnë që në to është ndërhyrë, ose nga fakti që bateria është përdorur në një pajisje tjetër të ndryshme nga ajo për të cilën është destinuar.
6. Kjo garanci nuk është e vlefshme nëse Produkti është hapur, është modifikuar apo riparuar nga cilido person që s’është pjesë e qendrës së autorizuar të servisit, nëse është riparuar duke përdorur pjesë rezervë të paautorizuara ose nëse numri i serisë së Produktit, kodi i datës së prodhimit i aksesorëve të telefonit celular ose kodi IMEI janë hequr, fshirë, gërvishtur, ndërruar ose janë të jashtëligjshëm në çfarëdolloj mënyre, dhe do të përcaktohen sipas gjykimit të AMC-së.
7. Kjo Garanci pa Limit Kohor nuk është e vlefshme nëse Produkti është ekspozuar ndaj lagështirës, avullit ose kushteve ekstreme të nxehtësisë ose ambjentit rrethues dhe ndryshimeve të shpejta të këtyre kushteve, korrozionit, oksidimit, derdhje të ushqimit ose lëngjeve ose nga ndikimi i produkteve kimike.
Njofime të tjera të rëndësishme
Ju lutemi, mbani mend që të bëni kopje rezervë ose të mbani shënim të gjitha përmbajtjet dhe të dhënat e rëndësishme të cilat ruhen në Produktin tuaj, pasi ato mund të humbasin gjatë riparimit ose zëvendësimit të Produktit. Në përputhje me dispozitat e parashtruara më poshtë në seksionin “Kufizime të përgjegjësisë së AMC-së”, AMC-ja brenda hapësirës së lejuar ligjore, në asnjë rrethanë nuk do të konsiderohet përgjegjëse, qoﬅë direkt ose indirekt, për çfarëdolloj dëmtimesh ose dëmesh që vijnë si pasojë e humbjes, dëmtimit ose korruptimit të përmbajtjeve ose të të dhënave gjatë riparimit ose zëvendësimit të Produktit.
Të gjitha pjesët e Produktit ose pajisjet e tjera të cilat AMC-ja i ka zëvendësuar, do të kalojnë në pronësi të AMC-së. Në qoftë se konstatohet se Produkti i kthyer nuk mbulohet nga kushtet e Garancise pa Limit Kohor, atëherë AMC dhe serviset e autorizuara, gëzojnë të drejtën të vendosin një tarifë administrative për shërbimin e kryer. Gjatë riparimit ose ndërrimit të Produktit, AMC-ja mund të përdorë produkte ose pjesë të reja, ekuivalente të tyre ose të rinovuara.
Kufizimi i Përgjegjësive të AMC-së
Kjo Garanci e Garanci pa Limit Kohor përfaqëson masën rregullatore të vetme dhe eksluzive që ju keni kundrejt AMC-së, si dhe përgjegjësinë e vetme dhe ekskluzive të AMC-së në lidhje me defektet e Produktit juaj. Megjithatë, kjo Garanci e Garanci pa Limit Kohor nuk do të përjashtojë dhe as të kufizojë 1) asnjë prej të drejtave tuaja të parashikuara me ligj sipas legjislacionit shqipëtar; ose 2) asnjë prej të drejtave që ju lindin kundrejt shitësit të Produktit.
Kjo Garanci pa Limit Kohor zëvendëson të gjitha garancitë dhe përgjegjësitë e tjera të AMC-së, qoﬅë verbale, me shkrim (jo të detyrueshme), të parashikuara në ligj, qoftë në shkelje ose jo, përfshirëse, pa kufizime, dhe brenda hapësirave të lejuara nga ligjet në fuqi, çdo kusht indirekt, garancitë dhe kushte të tjera në lidhje me cilësinë e kënaqshme dhe përshtatshmërinë e Produktit me qëllimin. AMC-ja, brenda hapësirës së lejuar nga legjislacioni në fuqi, nuk merr përsipër asnjë përgjegjësi për humbjen, dëmtimin ose korruptimin e të dhënave, humbjen e fitimit, humbje në përdorimin e Produkteve ose të funksionimit të tyre, humbje të biznesit, humbjen e kontratave, humbje të të ardhurave ose humbje të kursimeve të planifikuara, rritje të shpenzimeve dhe kostove ose humbje apo dëme indirekte, humbje ose dëme të njëpasnjëshme ose humbje dhe dëme të veçanta.
Për aq sa e lejon ligji në fuqi, përgjegjësia e AMC-së kufizohet vetëm në vlerën e Produktit të ofruar. Kufizimet e mësipërme nuk zbatohen në raste vdekjeje ose dëmtimi fizik që vjen si rrjedhojë e neglizhencës së treguar nga AMC-ja.
Detyrime të parashikuara me statut
Kjo Garanci pa Limit Kohor duhet të interpretohet në përputhje me dispozitat e parashikuara me ligj të cilat nënkuptojnë garanci dhe kushte në këtë Garanci pa Limit Kohor të cilat nuk mund të përjashtohen, kufizohen apo ndryshohen ose nuk mund të përjashtohen, kufizohen apo ndryshohen përveçse në një shtrirje ligjore të kufizuar. Në rastin e zbatimit të këtyre dispozitave, brenda hapësirave që AMC-ja mund ta bëjë këtë, përgjegjësia e saj nën këto dispozita do të jetë e kufizuar, sipas zgjedhjes së saj dhe në rastin e mallrave, deri në: zëvendësimin e mallit dhe furnizimin me mallra ekuivalente, riparimin e mallit, pagesën e shpenzimeve për zëvendësimin e mallit ose për blerjen e mallrave ekuivalente, ose pagesën e shpenzimeve për mallin e riparuar; kurse në rastin e shërbimeve: ofrimin sërish të shërbimeve ose pagesën e shpenzimeve për të ofruar sërish këto shërbime.
VINI RE! Produkti juaj është një aparat elektronik i sofistikuar. AMC-ja ju inkurajon të studioni manualin e përdoruesit dhe instruksionet që ofrohen së bashku me Produktin dhe në lidhje me të. Gjithashtu, kini kujdes sepse produkti mund të përmbajë ekrane me preçizion të lartë, lente për kamerat dhe pjesë të tjera, të cilat mund të gërvishten ose të dëmtohen, në qoﬅë se nuk përdoren me shumë kujdes.
Informacioni që ofrohet lidhur me garancinë, cilësitë dhe veçoritë e produktit mund të ndryshohet nga AMC-ja, pa asnjë lajmërim.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn